**Ανάρτηση Προσωρινών Πινάκων Κατάταξης και Βαθμολογίας των Υποψηφίων της με αριθμ. Φ.35.4/6018/07-07-2022 Ανακοίνωση ΣΟΧ 1/2022 (ΑΔΑ: ΩΧΩΙ46ΜΤΛΗ-ΝΝΜ) (απορριπτέων και προσληπτέων)**

**ΔΕΛΤΙΟ ΤΥΠΟΥ**

Σε συνέχεια της εγκεκριμένης από το ΑΣΕΠ **με αριθμ. πρωτ. Φ.35.4/6018/07-07-2022 Ανακοίνωση ΣΟΧ 1/2022 (ΑΔΑ: ΩΧΩΙ46ΜΤΛΗ-ΝΝΜ)** για τη σύναψη ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ, η οποία αναρτήθηκε στην ιστοσελίδα της Π.Δ.Ε. Δυτικής Ελλάδας στις 04-08-2022 και αφορά στην **πρόσληψη με σύμβαση εργασίας ιδιωτικού δικαίου ορισμένου χρόνου** **ενός (1) ατόμου Δ.Ε ειδικότητας Οδηγών σχολικών λεωφορείων (με αναλογικό ταχογράφο) και** **ενός (1) ατόμου Δ.Ε. ειδικότητας Συνοδών σχολικού λεωφορείου**, πλήρους απασχόλησης, και για διάστημα από την υπογραφή της σύμβασης για δέκα (10) μήνες και όχι πέραν της 30/06/2023, για την κάλυψη εποχικών ή παροδικών αναγκών του Ειδικού Δημ. και Νηπ. Αγρινίου «Μαρία Δημάδη» (δ. Αγρινίου) του νομού Αιτωλοακαρνανίας, ενημερώνουμε ως εξής:

**Α) Ανάρτηση πινάκων**

Οι προσωρινοί πίνακες κατάταξης και βαθμολογίας των υποψηφίων (απορριπτέων και προσληπτέων) της με αριθμ. πρωτ. **Φ.35.4/6018/07-07-2022 Ανακοίνωση ΣΟΧ 1/2022 (ΑΔΑ: ΩΧΩΙ46ΜΤΛΗ-ΝΝΜ) αναρτήθηκαν** **στα Γραφεία της Περιφερειακής Διεύθυνσης ΠΕ και ΔΕ Δυτικής Ελλάδας** (Ακτή Δυμαίων 25Α, Πάτρα) με **πρακτικό ανάρτησης και στον διαδικτυακό της τόπο (**[**http://pdede.sch.gr**](http://pdede.sch.gr)**)**, **την Τετάρτη, 14-09-2022**.

**Β) Προθεσμία υποβολής ενστάσεων**

Κατά των ανωτέρω πινάκων οι ενδιαφερόμενοι/ες επιτρέπεται να ασκήσουν **ένσταση**, μέσα σε αποκλειστική προθεσμία **δέκα (10) ημερών (υπολογιζόμενες ημερολογιακά)** **από την επομένη ημέρα της ανάρτησής τους**, δηλ. **από 15/09/2022** και μέχρι την **26/09/2022**.

**Γ) Διαδικασία υποβολής ενστάσεων στο ΑΣΕΠ.**

Η ένσταση **υποβάλλεται αποκλειστικά με ηλεκτρονικό τρόπο** **στο ΑΣΕΠ** στη διεύθυνση ηλεκτρονικού ταχυδρομείου (prosl.enstasi@asep.gr).

 Για να εξεταστεί η ένσταση πρέπει να συνοδεύεται από **αποδεικτικό καταβολής παραβόλου είκοσι (20) ευρώ**, που έχει εκδοθεί **είτε** μέσω της εφαρμογής του ηλεκτρονικού παραβόλου (e- παράβολο), βλ. λογότυπο «ΗΛΕΚΤΡΟΝΙΚΟ ΠΑΡΑΒΟΛΟ» στον διαδικτυακό τόπο του ΑΣΕΠ ([www.asep.gr](http://www.asep.gr)) **είτε** από Δημόσια Οικονομική Υπηρεσία (Δ.Ο.Υ.).

Ο/Η υποψήφιος/α πρέπει να αναγράψει τον κωδικό/αριθμό του παραβόλου στην ένσταση και να καταβάλει το αντίτιμο του ηλεκτρονικού παραβόλου μέχρι τη λήξη προθεσμίας υποβολής των ενστάσεων.

Στην περίπτωση που η υποβληθείσα ένσταση γίνει δεκτή, το καταβληθέν ποσό επιστρέφεται στον/στην ενιστάμενο/η.

**Καμία ένσταση δεν υποβάλλεται στο Υπουργείο Παιδείας, Έρευνας & Θρησκευμάτων / Διεύθυνση Ειδικής Αγωγής ή στην Περιφερειακή Διεύθυνση Εκπαίδευσης Δυτικής Ελλάδας.**

 Πάτρα, 14/09/2022